**บทที่ 3**

**การอ้าง**

ข้อมูลต่าง ๆ ที่ผู้เขียนใช้อ้าง (Cite) เพื่อการเรียบเรียงวิทยานิพนธ์ ผู้เขียนควรระบุชื่อผู้แต่งและปีที่พิมพ์ของงานนั้น การอ้างถึง (Citation) เช่นนี้เป็นการระบุแหล่งเพื่อช่วยให้ผู้อ่าน หาแหล่งข้อมูลนั้นโดยดูจากรายการอ้างอิง (References) ที่รวบรวมการอ้างถึงทั้งหมดไว้ท้ายเล่ม

การอ้างที่นิยมทั่วไปมีหลายแบบ สำหรับวิทยานิพนธ์ของมหาวิทยาลัยเทคโนโลยีสุรนารี กำหนดให้ใช้การอ้างแบบนาม-ปี แทรกในเนื้อหา

**3.1 การอ้างระบบนาม-ปี**

การอ้างระบบนาม-ปี เป็นการอ้างถึงชื่อผู้แต่งและปีที่พิมพ์แทรกปนไปในเนื้อหาดังนี้

**3.1.1 อ้างชื่อผู้แต่งและปีที่พิมพ์โดยใส่ไว้ในเครื่องหมายวงเล็บ** ใช้เพื่อเน้นข้อความ แนวคิดที่นำมาอ้าง

ผู้บริโภคมีรูปแบบและขั้นตอนในการตัดสินใจซื้อสินค้าหรือบริการแต่ละประเภท

แตกต่างกัน สำหรับสินค้าบางประเภทผู้บริโภคใช้เวลาในการตัดสินใจนาน และต้องการข้อมูลมาก ได้แก่ สินค้าราคาแพง อายุการใช้งานนาน ๆ ไม่เปลี่ยนบ่อย แต่สำหรับสินค้าบางประเภทกลับใช้เวลาสั้น ไม่ต้องการข้อมูลมากนักในการตัดสินใจหรือบางครั้งผู้บริโภคอาจจะตัดสินใจในทันทีโดยไม่ต้องพิจารณาข้อมูลเพิ่มเติม (ฉัตยาพร เสมอใจ, 2550)

การตัดสินใจซื้อเป็นวิธีการที่ผู้บริโภคทำการตัดสินใจซึ่งประกอบด้วยปัจจัยภายใน คือ แรงจูงใจ การรับรู้ การเรียนรู้ บุคลิกภาพ และทัศนคติของผู้บริโภคที่สะท้อนถึงความต้องการ ความตระหนักในการที่มีสินค้าให้เลือกหลากหลาย กิจกรรมที่มีผู้บริโภคเข้ามาเกี่ยวข้องสัมพันธ์กับข้อมูลที่มีอยู่ หรือข้อมูลที่ฝ่ายผู้ผลิตให้มา (Kotler, 2000)

**3.1.2 อ้างชื่อผู้แต่งอยู่ในเนื้อความ และใส่ปีที่พิมพ์ไว้ในเครื่องหมายวงเล็บ** ใช้เพื่อเน้นชื่อผู้แต่งที่เป็นเจ้าของข้อความแนวคิดที่นำมาอ้าง

ชูชัย สมิทธิไกร (2553) ได้อธิบายถึงวิธีการศึกษารูปแบบการดำเนินชีวิตแบบ AIO คือ วิธีการที่มุ่งค้นหาว่าผู้บริโภคกระทำกิจกรรมอะไร...

ศูนย์สารสนเทศการวิจัย (ศสจ.) (2557) ได้ทำสถิติการใช้งานสื่อดิจิทัลในประเทศ ไทยพบว่า ในแต่ละวันมีผู้ใช้งานอินเตอร์เน็ต เฉลี่ย 5 ชั่วโมงต่อวัน ใช้สมาร์ทโฟนร้อยละ 31 โดยใช้สมาร์ทโฟนค้นหาข้อมูลร้อยละ 95 ค้นหาสินค้าหรือผลิตภัณฑ์ร้อยละ 94 และ ซื้อขายออนไลน์ร้อยละ 51

Kotler (2000) ได้ให้ความหมายว่า รูปแบบการดำเนินชีวิต หมายถึง รูปแบบการใช้ชีวิตของบุคคลที่แสดงออกมาในรูปแบบของกิจกรรม (Activities) ความสนใจ (Interests) และความคิดเห็น...

**3.1.3 อ้างทั้งชื่อผู้แต่งและปีที่พิมพ์ในเนื้อความโดยไม่ใส่เครื่องหมายวงเล็บ** ใช้เพื่อเน้นทั้งปีที่พิมพ์และเจ้าของข้อความ

ในปี 2556 สำนักงานสถิติแห่งชาติ จัดทำสำมะโนเกษตรกร พบว่า 1 ใน 3 ของ ครัวเรือนไทย...

ผู้เขียนสามารถใช้การอ้างทั้ง 3 ลักษณะนี้ประสมประสานกับเนื้อความได้ตลอดทั้งเล่ม

**3.2 การเขียนชื่อผู้แต่ง**

ผู้แต่งในที่นี้ รวมถึง

1) บุคคลที่เป็นผู้เขียน ผู้แปล ผู้รวบรวมและบรรณาธิการ

2) ในกรณีที่ไม่ปรากฏชื่อบุคคลเป็นผู้รับผิดชอบ ให้ระบุชื่อหน่วยงาน องค์กร ที่เป็นเจ้าของรับผิดชอบงานนั้น

ในการระบุชื่อผู้แต่ง มีหลักดังนี้

**3.2.1 ผู้แต่งชาวไทย** ระบุทั้งชื่อและนามสกุลแม้ว่าจะเขียนงานเป็นภาษาอังกฤษก็ตาม

(ขวัญกมล ดอนขวา, 2553)

(W. Srisa-an, 2015)

**3.2.2 ผู้แต่งมีฐานันดรศักดิ์ บรรดาศักดิ์ หรือสมณศักดิ์** ให้ระบุไว้หน้าชื่อด้วย

(ม.ร.ว. คึกฤทธิ์ ปราโมช, 2507)

(ม.ล. บุญเหลือ เทพยสุวรรณ, 2521)

(กรมหมื่นนราธิปพงศ์ประพันธ์, 2514)

(พระยาอนุมานราชธน, 2515)

(หลวงวิจิตรวาทการ, 2529)

(พระเทพวิสุทธิเมธี [ปัญญานันทภิกขุ], 2509)

พระธรรมปิฎก (2539)

**3.2.3** **ผู้แต่งมียศทางทหาร ตำรวจ หรือมีตำแหน่งทางวิชาการ** เช่น ศาสตราจารย์ รองศาสตราจารย์ หรือมีคำเรียกทางวิชาชีพ เช่น นายแพทย์ แพทย์หญิง ทันตแพทย์ เภสัชกร ไม่ต้องระบุยศ ตำแหน่งทางวิชาการหรือคำเรียกทางวิชาชีพนั้น ๆ

จารุวรรณ ศิริเทพทวี (2562)

(จิติมนต์ อั่งสกุล, 2558)

(พิชญสินี กิจวัฒนาถาวร, 2552)

**3.2.4 ผู้แต่งที่เป็นชาวต่างประเทศ** ใช้ระบุนามสกุล (Surname) เท่านั้น โดยไม่ต้องถอดเป็นภาษาไทย

Thomas (2013)

(Katayama, 2008)

(Pihlanto, 2006)

**3.2.5 ผู้แต่งที่ใช้นามแฝง** กรณีทราบนามจริงให้ระบุตามนามจริง ถ้าไม่ทราบ ให้ระบุ

ตามนามแฝง เช่น

(วานนี่, 2558)

(หยก บูรพา, 2550)

(Dr. Seuss, 1968)

(Twain, 1962)

**3.2.6** **ผู้แต่งที่เป็นสถาบัน**

1) หน่วยงานรัฐบาล เช่น กระทรวง และงานที่อ้างนั้นมีเนื้อหาเกี่ยวข้อง กับทุกหน่วยงานในกระทรวง ให้ระบุชื่อกระทรวงเป็นผู้แต่ง เช่น

กระทรวงสาธารณสุข (2559)

(กระทรวงการพัฒนาสังคมและความมั่นคงของมนุษย์, 2559)

2) หน่วยงานระดับกรมหรือเทียบเท่า หรือหน่วยงานย่อยกว่ากรม ให้ระบุชื่อกรมหรือเทียบเท่าโดยใช้ชื่อหน่วยงานระดับสูงก่อน เช่น

สำนักงานสถิติแห่งชาติ (2560)

(กรมพัฒนาที่ดิน, 2560)

(กระทรวงสาธารณสุข, สำนักนโยบายและยุทธศาสตร์, 2559)

(มหาวิทยาลัยเทคโนโลยีสุรนารี, สำนักวิชาเทคโนโลยีสังคม, 2560)

3) คณะกรรมการที่มีสำนักงานเป็นอิสระ ให้ระบุชื่อคณะกรรมการได้เลย เช่น

(คณะกรรมการพัฒนาการเศรษฐกิจและสังคมแห่งชาติ, 2560)

หากคณะกรรมการนั้นจัดตั้งโดยสถาบันและมีหน้าที่เฉพาะ ให้ระบุชื่อสถาบันหลักก่อน เช่น

(American Library Association, Reference and Adult Service Division, Standards Committee, 1976)

4) หน่วยงานสถาบันลักษณะอื่น ๆ ให้ระบุชื่อหน่วยงานสถาบันนั้น ๆ

มูลนิธิหัวใจแห่งประเทศไทยในพระบรมราชูปถัมภ์ (2560)

(ธนาคารกสิกรไทย, 2555)

(ธนาคารไทยพาณิชย์, 2537)

(สำนักพิมพ์วิญญูชน, 2557)

**3.3 ปีที่พิมพ์**

ระบุปีที่พิมพ์ของงานนั้น งานภาษาไทยใช้ปีพุทธศักราช ส่วนงานภาษาต่างประเทศใช้ปีคริสตศักราช

กรณีไม่ปรากฏปีที่พิมพ์ในข้อความ ให้ระบุชื่อผู้แต่งตามด้วยเครื่องหมายจุลภาค ( , ) และคำย่อ *ม.ป.ป.* (ย่อมาจากไม่ปรากฏปีที่พิมพ์) สำหรับงานภาษาไทย และคำย่อ *n.d.* (ย่อมาจาก no date of publication) สำหรับงานภาษาต่างประเทศ

กรณีงานนั้นอยู่ระหว่างการพิมพ์เผยแพร่ ใช้คำว่า *อยู่ระหว่างการจัดพิมพ์* ในเครื่องหมายวงเล็บ ( ) สำหรับงานภาษาไทย และ *in press* ในเครื่องหมายวงเล็บ ( ) สำหรับงานภาษาต่างประเทศ

**ตัวอย่าง**

(ณัฏฐญา เผือกผ่อง, ดวงใจ กาญจนศิลป์ และขวัญแก้ว เทพวิชิต, อยู่ระหว่างการจัดพิมพ์)

(ม.จ. อากาศดำเกิง รพีพัฒน์, ม.ป.ป.)

(Harlow, in press)

(Robinsons, n.d.)

**3.4 หลักการอ้างและตัวอย่าง**

**3.4.1 งานเรื่องเดียวโดยผู้แต่งคนเดียว**

**ตัวอย่าง**

การพัฒนาคุณภาพ (Quality Improvement: QI) เป็นกระบวนการวิเคราะห์และรายงานผลการปฏิบัติงานการพยาบาลขององค์กร โดยแยกแยะปัญหาหรือตัวแปร ที่ส่งผลกระทบต่อคุณภาพการพยาบาล การจัดลำดับความสำคัญของผลกระทบ และหาแนวทางการแก้ไขประกอบด้วย ระบบพัฒนาประกันคุณภาพการพยาบาล และระบบพัฒนาคุณภาพอย่างต่อเนื่อง (พวงทิพย์ ชัยพิบาลสฤษดิ์, 2551)

ในกรณีที่มีการย้ายผู้ป่วยเพื่อการรักษาในหอผู้ป่วยอื่น ๆ พยาบาลเจ้าของไข้จำเป็นต้องตามไปดูแลผู้ป่วยในหอผู้ป่วยนั้น ๆ โครงสร้างขององค์การเกี่ยวกับสายงานบังคับบัญชา รวมทั้งสถานที่ตั้งของหอผู้ป่วยที่ห่างไกลกัน อาจทำให้ยุ่งยากต่อพยาบาลเจ้าของไข้ในการติดตามดูแลผู้ป่วย (Kelly-Heidenthal, 2003)

จากผลการศึกษาของ กฤษฎา แสวงดี (2551) พบว่า พยาบาลรุ่นใหม่ Generation Y มีการขึ้นทะเบียนเป็นพยาบาลวิชาชีพลดลงเมื่อเทียบกับจำนวนการผลิต หรือมีอัตราการสูญเสียเพิ่มขึ้น

ในย่อหน้าหนึ่ง ๆ หากมีการอ้างงานนั้นซ้ำอีกครั้งไม่ต้องระบุปีที่พิมพ์ในการอ้างครั้งต่อไป

**ตัวอย่าง**

เพ็ญพร เสถียรสวัสดิ์ (2535) ได้กล่าวถึงวัตถุประสงค์ของการประเมินระบบสารนิเทศไว้ว่าเพื่อเป็นการตรวจสอบประสิทธิภาพของระบบสารนิเทศในปัจจุบัน และเพื่อรู้ถึงแนวทางในการปรับปรุงระบบสารนิเทศในอนาคต นอกจากนี้ มหาวิทยาลัยสุโขทัยธรรมาธิราช (2533) ได้ระบุวัตถุประสงค์ของการประเมินระบบสารนิเทศเพิ่มเติมว่าเพื่อสำรวจปัญหาอุปสรรค... เพ็ญพร เสถียรสวัสดิ์ พบว่า การประเมินระบบสารสนเทศนั้นจะช่วยให้...

**3.4.2 งานที่มีผู้แต่งหลายคน**

1) ผู้แต่ง 2 คน

ระบุชื่อผู้แต่งทั้ง 2 คน ทุกครั้งที่มีการอ้างถึง ใช้คำว่า *และ* สำหรับงานภาษาไทย และ *and* สำหรับงานภาษาต่างประเทศเชื่อมระหว่างชื่อผู้แต่งทั้งสอง

**ตัวอย่าง**

สถาบันอุดมศึกษาในประเทศไทยตระหนักถึงการป้องกันโจรกรรมทางวรรณกรรมมากขึ้น ดังจะเห็นได้จากการจัดอบรมใหความรู้ความเข้าใจเกี่ยวกับ การโจรกรรมทางวรรณกรรมมากขึ้น... (นลัทพา หรรษาพันธุ และภรณี ศิริโชติ, 2560)

Ivry and Keele (1989) recently found that difficulty in timing control in...

ในแต่ละประเทศยึดถือกฎหมายลิขสิทธิ์แตกต่างกัน ซึ่งหน่วยงานที่ให้บริการการเข้าถึงต้องศึกษากฎหมายเพื่อกำหนดแนวปฏิบัติในการทำสำเนา (Koulouris and Kapidakis, 2005)

2) ผู้แต่ง 3-5 คน

ระบุชื่อผู้แต่งทุกคนในครั้งแรกและใช้เครื่องหมายจุลภาค ( , ) คั่นระหว่าง ชื่อผู้แต่งแต่ละคน ใช้คำว่า *และ* ก่อนชื่อผู้แต่งคนสุดท้ายสำหรับงานภาษาไทย และ *and*  ก่อนชื่อผู้แต่ง คนสุดท้ายสำหรับงานภาษาต่างประเทศ

สำหรับการอ้างครั้งต่อไปให้ระบุชื่อผู้แต่งคนแรกตามด้วยคำว่า *และคณะ* หรือ  *และคนอื่น ๆ* สำหรับงานภาษาไทย และ *et al.* สำหรับงานภาษาต่างประเทศ

สุพพัตรา เจริญงาม, แววตา เตชาทวีวรรณ, และประมวล จันทร์ชีวะ (2560) ได้สรุป เกี่ยวกับ... (การอ้างครั้งแรกในเนื้อความ)

สุพพัตรา เจริญงาม และคนอื่น ๆ (2560) พบว่า... (การอ้างครั้งต่อมา)

Kisangau, Lyaruu, Hosea, and Joseph (2007) พบว่า... (การอ้างครั้งแรกในเนื้อความ)

Kisangau et al. (2007) พบว่า... (การอ้างครั้งต่อมา)

นอกจากนี้ Kisangau et al. ยังพบว่า... (การอ้างครั้งต่อมาในย่อหน้าเดียวกัน ไม่ต้องระบุ ปีที่พิมพ์)

หากการอ้างครั้งต่อไป เมื่อใช้คำย่อว่า *และคนอื่น ๆ* และ *et al.* แล้ว ทำให้คล้ายคลึงกับงานอื่น ให้ระบุชื่อผู้แต่งคนต่อมาเรื่อย ๆ จนกว่าชื่อผู้แต่งจะไม่ซ้ำกัน ตามด้วย *และคนอื่น ๆ* สำหรับงานภาษาไทย และ *et al.* สำหรับงานภาษาต่างประเทศ เช่น

**ตัวอย่างสำหรับงานภาษาไทย**

ปิยะดา ตันตสวัสดิ์, โสภณ วงศ์แก้ว, ศิระประภา มหานิล และธงชัย ประจงใจ (2555)...

ปิยะดา ตันตสวัสดิ์, โสภณ วงศ์แก้ว, อ้อยทิพย์ พูลสวัสดิ์ และธงชัย ประจงใจ (2555)...

การอ้างในเนื้อความจะเป็นดังนี้

ปิยะดา ตันตสวัสดิ์, โสภณ วงศ์แก้ว, ศิระประภา มหานิล และคนอื่น ๆ (2555) และ ปิยะดา ตันตสวัสดิ์, โสภณ วงศ์แก้ว, อ้อยทิพย์ พูลสวัสดิ์ และคนอื่น ๆ (2555)

**ตัวอย่างสำหรับงานภาษาต่างประเทศ**

Ireys, Chernoff, DeVet, and Kim (2001)...

Ireys, Chernoff, Stein, DeVet, and Silver (2001)...

การอ้างในเนื้อความจะเป็นดังนี้

Ireys, Chernoff, DeVet, et al. (2001) and Ireys, Chernoff, Stein, et al. (2001)

3) ผู้แต่ง 6 คน หรือมากกว่า

ระบุเฉพาะชื่อผู้แต่งคนแรกตามด้วยคำว่า *และคณะ* หรือ *และคนอื่น ๆ* สำหรับงานภาษาไทย และ *et al.* สำหรับงานภาษาต่างประเทศ หากละชื่อผู้แต่งแล้วทำให้งานที่อ้างคล้ายกับงานอื่น ให้ระบุชื่อผู้แต่งคนต่อมาเรื่อย ๆ จนกว่าชื่อผู้แต่งจะไม่ซ้ำกัน เช่น

**ตัวอย่างสำหรับงานภาษาไทย**

ยุพาพร ไชยสีหา, ณัฐกานต์ ศาสตร์สูงเนิน, นัดติยา ประกอบแสง, อรอนงค์ ไชยเชษฐ, ดวงสุดา โชคเฉลิมวงศ์, และเฉลิมชัย หอมตา (2554)...

ยุพาพร ไชยสีหา, ปิยดา เงินสูงเนิน, นัดติยา ประกอบแสง, อรอนงค์ ไชยเชษฐ, ดวงสุดา โชคเฉลิมวงศ์, ณัฐกานต์ ศาสตร์สูงเนิน, และเฉลิมชัย หอมตา (2555)...

การอ้างในเนื้อความจะเป็นดังนี้

ยุพาพร ไชยสีหา, ณัฐกานต์ ศาสตร์สูงเนิน และคนอื่น ๆ (2554) และ

ยุพาพร ไชยสีหา, ปิยดา เงินสูงเนิน และคนอื่น ๆ (2555)

**ตัวอย่างสำหรับงานภาษาต่างประเทศ**

Shipe, Basselte, Deane, Dunkley, Hammond, Harper, and Kleyn (1978)...   
 Shipe, Basselte, Deane, Hammond, Harper, Kleyn, and Morgan (1996)...

การอ้างในเนื้อความจะเป็นดังนี้

Shipe, Basselte, Deane, Dunkley, et al. (1978) และ

Shipe, Basselte, Deane, Hammond, et al. (1980)

**3.4.3 งานที่ผู้แต่งเป็นสถาบัน**

ใช้ชื่อเต็มสถาบันเมื่ออ้างครั้งแรก หากสถาบันมีชื่อย่อเป็นทางการให้ระบุชื่อย่อ ในเครื่องหมายวงเล็บเหลี่ยม [ ] การอ้างครั้งต่อไปให้ระบุชื่อย่อนั้น กรณีไม่มีชื่อย่อให้อ้างชื่อเต็มของสถาบันทุกครั้ง

**ตัวอย่าง**

ไข้เลือดออก (Dengue Fever) เป็นโรคติดต่อที่เกิดจากเชื้อไวรัสเดงกี่ (Dengue) ที่แพร่สู่ร่างกายคนจากการกัดของยุงลายตัวเมีย ผู้ป่วยจะมีไข้สูง มีอาการป่วยรุนแรงกว่าไข้หวัดธรรมดา ยุงลายที่เป็นพาหะนำโรคเป็นยุงที่ออกหากินเฉพาะในตอนกลางวัน ชอบอาศัยอยู่ในแถบอากาศร้อนชื้น (กองสุขศึกษา กรมสนับสนุนบริการสุขภาพ กระทรวงสาธารณสุข, 2560)

**การอ้างครั้งแรก**

มหาวิทยาลัยสุโขทัยธรรมาธิราช [ม.ส.ธ.] (2530) ได้กล่าวถึงวัตถุประสงค์...

ปัญหาด้านการเงินที่เกิดขึ้นทำให้องค์กรต้องรีบแก้ไขโดยทันที

(The Stock Exchange of Thailand [SET], 1995)

(Center for Information Management and Technology [CIMTECH], 1998)

(United Nations Development Programme [UNDP], 1995)

**การอ้างครั้งต่อมา**

จากการสำรวจเกี่ยวกับผลของการประเมินพบว่า... (ม.ส.ธ., 2530)

SET (1995) ได้กล่าวถึงภาวะเศรษฐกิจไทย...

(CIMTECH, 1998)

(UNDP, 1995)

**3.4.4 งานที่ไม่ปรากฏชื่อผู้แต่ง** (รวมถึงงานด้านกฏหมาย)

ในเนื้อความให้อ้างโดยระบุชื่อเรื่องและปีที่พิมพ์ ใช้เครื่องหมายอัญประกาศ “ ” ล้อมชื่อเรื่องของบทความนั้น สำหรับชื่อวารสาร ชื่อหนังสือ ชื่อรายงาน หรือชื่อเอกสาร ให้ใช้อักษรตัวเอน

**ตัวอย่าง**

ขณะนี้ประเทศไทยตามหลังประเทศอุตสาหกรรมในเอเชียอยู่มาก ไม่ว่าจะเป็นระบบโทรศัพท์ โทรทัศน์ ไปจนถึงการติดต่อผ่านดาวเทียม ประเทศไทยตามหลังแม้กระทั่งมาเลเซียที่กำลังเร่งพัฒนาคนอย่างขะมักเขม้น (*The New Rich in Asia*, 1985)

สภาคองเกรสได้จัดตั้ง Commission on New Technological Uses of Copyrighted Works (CONTU) เพื่อพิจารณาแนวทางในการคุ้มครองโปรแกรมคอมพิวเตอร์ *(“Public Law 93-573, liltle11, 88-stat-1973,”* 1987)

กรณีงานที่อ้างไม่ปรากฏชื่อผู้แต่ง ใช้คำว่า *ไม่ปรากฏผู้แต่ง* สำหรับงานภาษาไทยและ *Anonymous* สำหรับงานภาษาต่างประเทศ ในการอ้างอิงในเนื้อหาคั่นด้วยเครื่องหมายจุลภาค ( , ) ตามด้วยปีที่พิมพ์

(ไม่ปรากฏผู้แต่ง, 2541)

(Anonymous, 1998)

**3.4.5 งานที่ผู้แต่งมีชื่อสกุลตรงกัน**

ให้ใช้ชื่อย่อของผู้แต่งกำกับในเนื้อความโดยตลอดแม้ว่าปีที่พิมพ์ของงานนั้น จะต่างกันก็ตาม ชื่อย่อจะช่วยให้ผู้อ่านไม่สับสนและหารายการอ้างอิงที่อยู่ท้ายเล่มพบ

**ตัวอย่าง**

M. A. Light (2008) และ I. Light (2006) ระบุว่า...

**3.4.6 งานหลายเรื่องอ้างภายในวงเล็บเดียวกัน**

การอ้างงาน 2 เรื่องหรือมากกว่านั้นไว้ภายในวงเล็บเดียวกัน สามารถปฏิบัติได้ดังนี้

1) งานของผู้แต่งคนเดียวกันแต่ปีที่พิมพ์ต่างกัน ให้จัดเรียงตามปีที่พิมพ์ ใช้ชื่อผู้แต่งครั้งเดียวและนำงานที่กำลังจัดพิมพ์ซึ่งยังไม่ปรากฏปีที่พิมพ์ไว้ท้ายสุด

**ตัวอย่าง**

งานวิจัยในอดีต (Anderson, 1977, 1980, in press) และจากงานวิจัยของ Jackson (1979, 1983, 1984) ชี้ชัดว่า...

2) งานของผู้แต่งคนเดียวกันและปีที่พิมพ์ซ้ำกัน ให้ใช้อักษร ก ข ค ง กำกับหลังปีที่พิมพ์สำหรับงานภาษาไทย และใช้อักษร a, b, c, d กำกับหลังปีที่พิมพ์สำหรับงานภาษาต่างประเทศ

**ตัวอย่าง**

Dingkuhn (1990a, 1990b, 1991, 1992a) พบว่าการปลูกข้าวในแปลง หว่านน้ำตมที่มีความหนาแน่นมีผลทำให้ประสิทธิภาพการสังเคราะห์แสงต่ำ

3) งานหลายเรื่องโดยผู้แต่งหลายคน

เรียงลำดับงานที่อ้างตามลำดับอักษรชื่อผู้แต่ง คั่นแต่ละงานด้วยเครื่องหมายอัฒภาค ( ; )

**ตัวอย่าง**

Dingkuhn et al. (1990a, 1990b) และ Schiner et al. (1990a, 1990b) รายงานว่า ข้าวพันธุ์ IR64 ที่ปลูกแบบหว่านข้าวงอกและปลูกแบบเป็นแถวจะมี การสร้างหน่อมากกว่า

งานวิจัยหลายเรื่องเกี่ยวกับการสร้างน้ำหนักแห้งส่วนเหนือดินของข้าวใน แปลงหว่านน้ำตมและแปลงปักดำ (Dingkuhn et al., 1990a, 1990b; Schinez et al., 1990a, 1990b)

อุณหภูมิที่เห็ดหอมได้รับระหว่างการพัฒนาดอกเห็ดจะมีผลต่อรูปร่างและ ผลผลิต (Khan et al., 1991; Przybylowicz & Donoghue, 1988)

กรณีอ้างงานหลายเรื่องมีทั้งผู้แต่งชาวไทยและชาวต่างประเทศ ให้อ้างชื่อภาษาไทยให้ครบก่อนแล้วจึงตามด้วยชื่อภาษาต่างประเทศ เช่น

(ณัฐสพันธ์ เผ่าพันธ์, 2552; บงกช รัตนปรีดากุล, 2554; สุพรรณิการ์ สุภพล และเพ็ญศรี

เจริญวานิช, 2554; See, Khalil และ Ameen, 2012; Lu, Chang และ Chang, 2014;

Yang, 2012)

**3.4.7 งานแปล**

การอ้างงานแปล ให้ระบุชื่อผู้แต่งที่เป็นเจ้าของเรื่อง ปีที่พิมพ์ต้นฉบับและปีที่พิมพ์ฉบับแปลโดยใช้เครื่องหมายทับ ( / ) คั่น กรณีที่ไม่ปรากฎปีที่พิมพ์ของต้นฉบับ ให้ระบุเฉพาะปีที่พิมพ์ฉบับแปล

กรณีไม่ทราบชื่อผู้แต่งให้ระบุชื่อผู้แปล โดยไม่ต้องมีคำว่า *ผู้แปล* ต่อท้ายชื่อ

**ตัวอย่าง**

(ฟายน์แมน, 1985/2553)

(Freud, 1900/1953)

**3.4.8 บทวิจารณ์**

การอ้างงานที่เป็นบทวิจารณ์ให้ใส่ชื่อผู้วิจารณ์

**ตัวอย่าง**

(พิชัย ชูวงศ์, 2540)

(Sage, 1973)

**3.4.9 เอกสารงานคลาสสิก**

1)กรณีอ้างเอกสารงานคลาสสิกที่เก่ามาก ๆ และไม่ปรากฎปีที่พิมพ์ ให้อ้างปีที่พิมพ์ของฉบับแปลที่นำมาใช้ โดยใช้คำว่า *ฉบับแปล* สำหรับงานภาษาไทย และ *trans.* สำหรับ งานภาษาต่างประเทศ หรืออ้างปีพิมพ์ของงานฉบับที่นำมาอ้างพร้อมทั้งระบุว่าเป็นฉบับใด (Version)

**ตัวอย่าง**

(Aristotle, trans., 1931)

2) กรณีงานคลาสสิกสมัยกรีกและโรมันรวมทั้งคัมภีร์ในศาสนาต่าง ๆ ให้อ้างตามที่ใช้อ้างอิง อาจเป็นบท ตอน หรือบางบรรทัดซึ่งจะใช้ตัวเลขเหมือนกันทุกฉบับ ให้ระบุหมายเลขดังกล่าวแทนเลขหน้า

**ตัวอย่าง**

(Qur’an 5:3-4)

**3.4.10 สื่อโสตทัศน์**

กรณีอ้างสื่อโทรทัศน์และสื่อลักษณะอื่น ๆ เช่น รายการวิทยุ รายการโทรทัศน์ ปาฐกถา สไลด์ แถบบันทึกเสียง แผ่นเสียง แผนที่ ภาพเลื่อน ฟิล์มสตริปส์ เป็นต้น มีวิธีการอ้างดังนี้

1) รายการวิทยุ โทรทัศน์ ให้ใช้ชื่อผู้ผลิต (Producer) หรือชื่อผู้อำนวยการ (Director) คั่นด้วยเครื่องหมายจุลภาค ( , ) ตามด้วยปีที่เผยแพร่

**ตัวอย่าง**

(สมโรจน์ สวัสดิกุล ณ อยุธยา, 2525)

2) ภาพยนตร์ (Film) ภาพเลื่อน (Filmstrip) ภาพนิ่ง (Slide) วีดิทัศน์ (Videotape) ให้ใช้ชื่อผู้ผลิต (Producer) หรือชื่อผู้อำนวยการ (Director) คั่นด้วยเครื่องหมายจุลภาค ( , ) ตามด้วยปีที่เผยแพร่ กรณีไม่ทราบชื่อผู้ผลิตหรือชื่อผู้อำนวยการให้ใช้ชื่อเรื่องในการอ้าง

**ตัวอย่าง**

(เทคนิคการปรุงอาหาร, 2531)

(ชาตรี คงบุญ, 2536)

3) แถบบันทึกเสียง แผ่นเสียง เทปคาสเสต ซีดี-รอม ให้ใช้ชื่อผู้ผลิต คั่นด้วยเครื่องหมายจุลภาค ( , ) ตามด้วยปีที่เผยแพร่ กรณีไม่ทราบชื่อผู้ผลิตให้ใช้ชื่อเรื่องในการอ้าง

กรณีอ้างผลงานเพลงให้ใช้ชื่อศิลปิน คั่นด้วยเครื่องหมายจุลภาค ( , ) ตามด้วย ปีที่เผยแพร่ และคั่นด้วยเครื่องหมายจุลภาค ( , ) อีกครั้ง และระบุ track number ไว้ท้ายสุด

**ตัวอย่าง**

(ใช้ Access อย่างไรไม่ต้อง code, 2540)

(TOEFL iBT premier 2016-2017 with 4 practice tests, 2015)

(Lang, 2008, track 10)

**3.4.11 การสื่อสารระหว่างบุคคล**

การสื่อสารระหว่างบุคคลรวมถึงจดหมาย บันทึก การสื่อสารอิเล็กทรอนิกส์ เช่น ไปรษณีย์อิเล็กทรอนิกส์ ป้ายกระดานอิเล็กทรอนิกส์ กลุ่มผู้ใช้ เป็นต้น การสัมภาษณ์ การสนทนาทางโทรศัพท์ และการสื่อสารรูปแบบอื่นในลักษณะเดียวกัน เนื่องจากการสื่อสารเช่นนี้ ถ้าผู้อ่านสนใจจะไม่สามารถติดตามค้นหาได้ ดังนั้นจึงจะอ้างเฉพาะในเนื้อหาเท่านั้นและไม่นำไปรวมเป็นรายการอ้างอิงท้ายเล่ม

วิธีการอ้าง ให้ระบุชื่อตามด้วยชื่อสกุลของผู้สื่อสาร (ใช้ชื่อย่อในกรณีเป็นชาวต่างประเทศ) ใช้คำว่า *การสื่อสารระหว่างบุคคล* สำหรับงานภาษาไทย และ *personal communication* สำหรับงานภาษาต่างประเทศ ตามด้วยวันที่มีการสื่อสาร

**ตัวอย่าง**

วิจิตร ศรีสอ้าน (การสื่อสารระหว่างบุคคล, 27 กรกฎาคม 2540)

Tanongsak Bhisarnsilp (personal communication, April 29, 1998)

(T. K. Lutes, personal communication, April 18, 2001)

**3.4.12 สื่ออิเล็กทรอนิกส์**

การอ้างข้อมูลจากสื่ออิเล็กทรอนิกส์ เช่น ชุดข้อมูล (Data Sets) โปรแกรมคอมพิวเตอร์ สาระสังเขปออนไลน์ สาระสังเขปหรือข้อมูลที่สืบค้นจากซีดี-รอม (CD-ROM) ข้อมูลที่ค้นได้จากเว็บไซต์ให้ระบุชื่อผู้รับผิดชอบหลัก คั่นด้วยเครื่องหมายจุลภาค ( , ) ตามด้วยปีที่จัดทำหรือปีที่เผยแพร่

**ตัวอย่าง**

1) ชุดข้อมูล (Data File)

(Pew Hispanic enter, 2004)

2) โปรแกรมคอมพิวเตอร์

(UBM Medical, 2010)

3) สาระสังเขปออนไลน์

(Rex, 1992)

4) สาระสังเขปหรือข้อมูลที่สืบค้นจากซีดี-รอม (CD-ROM)

(Bower, 1993)

5) ข้อมูลที่ค้นได้จากเว็บไซต์

(Emblads, 1994)

**3.4.13 การอ้างเฉพาะส่วนของงานนั้น**

หากต้องการอ้างเฉพาะบางส่วนของงาน ให้ระบุเลขหน้า บท ภาพ ตาราง หรือสมการ ตรงจุดที่เหมาะสมในเนื้อความ กรณีต้องการอ้างข้อความที่มาจากอินเทอร์เน็ตหรือข้อมูลอิเล็กทรอนิกส์ที่ไม่มีเลขหน้า ถ้าปรากฎหมายเลขกำกับย่อหน้าให้ใช้ตามที่ปรากฎ หากไม่ปรากฎหมายเลขย่อหน้าให้นับเอง ให้ระบุลำดับที่ของย่อหน้าแทนโดยใช้คำว่า *ย่อหน้าที่* สำหรับ งานภาษาไทย และ ใช้คำว่า *para.* สำหรับงานภาษาต่างประเทศ

**ตัวอย่าง**

(Discussion section, para. 1)

(Durr, 1984, p. 33) (ใช้ p. สำหรับการอ้างเฉพาะบางส่วนของงาน 1 หน้า)

(Varnam, 1994, chapter. 2)

(Wilbey, 1994, pp. 107-108) (ใช้ pp. สำหรับการอ้างจากงานหลายหน้า)

(ประเวศ วะสี, 2538, หน้า 21)

(พระธรรมปิฎก, 2539, หน้า 128)

**3.4.14 การอ้างส่วนหนึ่งของงานรวมเรื่อง**

การอ้างบทความในหนังสือรวมเรื่องหรือรวมผลงานของผู้เขียนหลาย ๆ คน ให้อ้างชื่อผู้เขียนงานนั้นเป็นหลัก หากไม่ปรากฏจึงอ้างชื่อบรรณาธิการ โดยใช้คำว่า *บรรณาธิการ* สำหรับงานภาษาไทย และ *Ed.* สำหรับงานภาษาต่างประเทศ ใส่ไว้ในเครื่องหมายวงเล็บ ( ) กำกับท้ายชื่อบรรณาธิการ

**3.4.15 การอ้างงานที่มีผู้อื่นอ้างไว้**

กรณีอ้างงานที่ผู้อื่นอ้างไว้ก่อนแล้วถือว่าไม่ใช่เป็นการอ้างโดยตรง ให้ระบุชื่อผู้แต่งของงานทั้งสอง โดยระบุชื่อผู้แต่งของงานแรกตามด้วยคำว่า *อ้างถึงใน* สำหรับงานภาษาไทย และ *quoted in* สำหรับงานภาษาต่างประเทศ แล้วจึงระบุชื่อผู้แต่งของงานอันดับรอง ดังตัวอย่าง

**ตัวอย่าง**

ผลิตภัณฑ์เสริมอาหารเป็นผลิตภัณฑ์ที่เกี่ยวข้องกับสุขภาพที่ผู้บริโภคแสวงหาเพื่อต้องการมีสุขภาพดี เหตุผลของการรับประทานอาจเป็นเพราะวิตกกังวลว่าร่างกายได้รับสารอาหารไม่ครบถ้วน ต้องการป้องกันไม่ให้เกิดโรคซึ่งผู้บริโภคมีความเชื่อว่าผลิตภัณฑ์เสริมอาหารมีสรรพคุณช่วยรักษาโรคได้ และช่วยให้ร่างกายสมส่วน ผิวพรรณสวยงามขึ้น จึงเลือกทานผลิตภัณฑ์เสริมอาหารตามความต้องการและความเชื่อ (กระทรวงสาธารณสุข, 2546 อ้างถึงใน เริงฤทธิ์ สัปปพันธ์, 2556)

(Barker, 1991, quoted in Bellinger, 1994)

หากงานอันดับรองไม่ได้ระบุปีที่พิมพ์ของงานแรกไว้ ให้ระบุเฉพาะชื่อผู้แต่งของงานแรก

**ตัวอย่าง**

การรักษาวัฒนธรรมทางภาษา ด้วยการใช้ภาษาอย่างถูกต้องตั้งแต่การควบกล้ำ คำศัพท์ ไปจนถึงการประพันธ์ สิ่งเหล่านี้ล้วนแต่ต้องเน้นหนักควบคู่ไปกับการเรียนภาษาต่างประเทศให้เชี่ยวชาญ เพื่อให้นักเรียนมีความสามารถในการสื่อสารกับผู้อื่นได้อย่างมีประสิทธิภาพ “พูดก็เนียน เขียนก็แนบแบบวาจา ไม่บอ ๆ บ้า ๆ ภาษาคน” (กรมหมื่นพิทยาลงกรณ์ อ้างถึงใน อาจิณ จันทรัมพร, 2539, หน้า 123)

กรณีที่ต้องการอ้างถึงชื่อผู้แต่งของงานแรกไว้ในเนื้อหา ให้ระบุเฉพาะปีที่พิมพ์และเลขหน้า (ถ้ามี) ของงานอันดับแรกนั้นไว้ในเครื่องหมายวงเล็บ ( ) และเขียนรายการ ของเอกสารอันดับรองไว้ในเครื่องหมายวงเล็บ ( ) ดังตัวอย่าง

**ตัวอย่าง**

เพลินใจ ตังคณะกุล (2547 อ้างถึงใน ภาวินี ตันติผาติ และกิตติพันธ์ คงสวัสดิ์เกียรติ, 2554, หน้า 2) ได้ให้ความหมายเกี่ยวกับผลิตภัณฑ์เสริมอาหาร หมายถึง ผลิตภัณฑ์ที่ใช้ในการรับประทานโดยตรง โดยนอกเหนือจากการรับประทานอาหารหลัก ตามปกติมักจะอยู่ในลักษณะที่เป็นเม็ด แคปซูล ผง เกล็ด ของเหลว หรือลักษณะอื่น ๆ ที่มีจุดมุ่งหมายสำหรับบุคคลโดยทั่วไป โดยที่มีสุขภาพปกติ มิใช่ผู้ป่วย